આ… આ શ્યામલ છે ? પ્રિયાની શ્યામલ તરફની દ્રષ્ટિમાં ભારોભાર કડવાશ ઉમેરાઈ… માધવી કોણ હતી શ્યામલની ? અરે, એક વખત શ્યામલના નામની આગળ પોતાને બદલે તેનું નામ લાગતું… મિસિસ માધવી શ્યામલ શુક્લ… અને આ માણસ કે જે એનો પતિ હતો, જીવનસાથી હતો, એ પોતાની ભૂતપૂર્વ પત્ની ગુજરી ગયાના સમાચાર એવી રીતે કહેતો હતો જાણે કે…! પ્રિયાને લાગ્યું કે તેના પેટમાં કશુંક ચૂંથાઈ રહ્યું હતું… ના, ના… આ શ્યામલ નથી… નથી જ વળી…! શ્યામલ આવો હોઈ શકે ખરો !